b"\n_START_ARTICLE_\nJosep Nicolau i Sabater\n_START_SECTION_\nBiografia\n_START_PARAGRAPH_\nEs llicenci\xc3\xa0 a la Universitat de Madrid, on el 1886 fou nomenat enginyer en cap de l'Escuela Especial de Ingenieros, alhora que treballava a Terol, Pontevedra i Lleida. Dirig\xc3\xad les obres del port de Val\xc3\xa8ncia el 1889 i del port d'Alacant de 1901 a 1911. Va viatjar per Egipte i pels EUA, on va estudiar els sistemes d'irrigaci\xc3\xb3 sobre els que va escriure dos llibres, juntament amb Narciso Puig de la Bellacasa y S\xc3\xa1nchez. Tamb\xc3\xa9 fou enginyer director del Servei T\xc3\xa8cnic del Canal d'Isabel II el 1920._NEWLINE_Inicialment milit\xc3\xa0 al Partit Liberal, on fou diputat per a Tarragona a les eleccions generals espanyoles de 1910, 1914, 1916, 1918 i 1919, per\xc3\xb2 despr\xc3\xa9s fou diputat per la Uni\xc3\xb3n Mon\xc3\xa1rquica Nacional a les eleccions generals espanyoles de 1920 i 1923. Durant aquests anys fou director general de Comer\xc3\xa7, Ind\xc3\xbastria i Treball, i ministre de Foment inter\xc3\xad durant uns dies de mar\xc3\xa7 i agost de 1923. Despr\xc3\xa9s abandon\xc3\xa0 la pol\xc3\xadtica i fou nomenat projectista dels recs de l'Alt Arag\xc3\xb3, c\xc3\xa0rrec des del qual critic\xc3\xa0 for\xc3\xa7a el Pla Naiconal d'Obres Hidr\xc3\xa1uliques de 1933."